Source: http://www.magistrati.ro/s74-judecatorii-alina-ghica-si-cristi-danilet-ataca-in-instanta-revocarea-din-csm.html
Timestamp: 2019-12-15 15:37:46+00:00
Document Index: 19559800

Matched Legal Cases: ['CSM\n', 'CSM ', 'ICCJ ', 'CSM ', 'CSM ', 'CSM ']

﻿ Judecatorii Alina Ghica si Cristi Danilet ataca in instanta revocarea din CSM
Ghica si Danilet contesta in instanta decizia CSM de revocare a celor doi
Judecatorii Alina Ghica si Cristi Danilet au atacat la sectia de contencios a Inaltei Curti de Casatie si Justitie decizia Consiliului Superior al Magistraturii din 26 februarie prin care au fost revocati din functia de membri ai Consiliului. Cele doua actiuni au fost inregistrate joi in instanta, insa, deocamdata, ICCJ nu a stabilit un termen pentru judecarea celor doua dosare.
Cei doi judecatori au fost revocati, marti, din functia de membri alesi in CSM. In urma votului plenului CSM, Alina Ghica a fost revocata cu 11 voturi ,,pentru” si sapte ,,impotriva”, in timp ce in cazul lui Cristi Danilet s-au inregistrat 14 voturi ,,pentru” si patru ,,impotriva”.
Plenul CSM a amanat de mai multe ori dezbaterile privind revocarea celor doi membri ai sai, dupa ce a primit rezultatele centralizate din tara ale votului privind pierderea mandatului de catre Alina Ghica si Cristi Danilet.
Procedura revocarii din CSM a celor doi judecatori a fost declansata de Judecatoria Ramnicu Valcea si Curtea de Apel Cluj. Ulterior, Judecatoria Valcea a anuntat ca 135 de judecatorii din tara s-au pronuntat in legatura cu revocarea lui Danilet, dintre care 103 au fost favorabile. La randul sau, Curtea de Apel Cluj a anuntat ca 424 de judecatori de la 13 Curti de Apel din tara au votat pentru revocarea din CSM a judecatorului Alina Ghica si doar 39 de magistrati au fost impotriva.
Cuvinte cheie: judecatori, alina ghica, cristi danilet, ataca, instanta, revocarea, csm